stanford-oval/wikipedia huggingface dataset:
אלפרד פלאטו
ביוגרפיה

נולד בדנציג ב-1869. אלפרד פלטו, ובן דודו גוסטב פלטו, היו שניהם מתעמלים ידועים בגרמניה והתחרו בנבחרת גרמניה בתחרויות בינלאומיות. הם השתתפו מטעמה באולימפיאדת אתונה (1896), שהייתה האולימפיאדה הראשונה בעידן המודרני. פלאטו הצליח באולימפיאדה וזכה בשלוש מדליות זהב ובמדליית כסף אחת. הוא זכה בשתי מדליות זהב בתחרויות הקבוצתיות, במקבילים ובמתח, במדליית זהב בתחרות האישית במקבילים ומדליית כסף בתחרות האישית במתח.
ב-1903 היה שותף להקמת אגודת הספורט היהודי "Jüdische Turnerschaft". הוא היה פעיל בארגוני ההתעמלות הגרמניים, ואף חבר בוועד האולימפי הגרמני, עד שגורש מהם על ידי הנאצים ב-1936 עקב יהדותו. ב-1938 נמלט פלאטו להולנד ולאחר פלישת גרמניה להולנד נתפס, נשלח למחנה טרזיינשטט, ושם נרצח בשנת 1942.
בשנת 1996, עם ציון 100 שנים למשחקים האולימפיים, הוציא הדואר הגרמני בול לזכרם של אלפרד וגוסטב פלאטו. בשנת 1997 כיבדה עיריית ברלין את זכרם בקריאת אגף באצטדיון האולימפי של ברלין על שמם, וכן בבניית היכל ספורט הנושא את שמם.
אלפרד פלטו ובן דודו גוסטב פלטו הונצחו בהיכל התהילה של הספורט היהודי שהוקם בישראל.
האתלטים אלפרד וגוסטב פלאטו, על בול לרגל 100 שנה למשחקים האולימפיים. גרמניה, 1996
הערות שוליים

↑  קאופמן חיים ואחרים, ספורטאים יהודים בולטים במכביות ובמשחקים האולימפיים, המכללה האקדמית בוינגייט, 2019, עמ' 69-70
↑  ראו אתר סנונית.
| --- | --- |
בקרת זהויות :  CiNii: DA14275211  GND: 123577802  ISNI: 0000 0000 1659 7586  NTA: 305151568  VIAF: 45212082   WorldCat (עם VIAF): 45212082
אייברי בראדלי

| --- | --- |

בראדלי בשנת 2017
 לידה:  26 בנובמבר 1990 (בן 33) טקומה, וושינגטון שבארצות הברית
 עמדה:  קלע, רכז
 גובה:  1.91 מטר
 מספר:  20
 מכללה:  אוניברסיטת טקסס (2009–2010)
 דראפט:  בחירה מספר 19, 2010 בוסטון סלטיקס
 קבוצות כשחקן
 2010–2017   2011   2017–2018   2018–2019   2019   2019–2020   2020–2021   2021   2021–:  בוסטון סלטיקס   הפועל ירושלים   דטרויט פיסטונס   לוס אנג'לס קליפרס   ממפיס גריזליס   לוס אנג'לס לייקרס   מיאמי היט   יוסטון רוקטס   לוס אנג'לס לייקרס
 הישגים כשחקן
 זכייה באליפות ה-NBA‏ (2020) חמישיית ההגנה של העונה (2016)   חמישיית ההגנה השנייה של העונה (2013)
אייברי אנטוניו בראדלי הבן (באנגלית: .Avery Antonio Bradley, Jr; נולד ב-26 בנובמבר 1990) הוא כדורסלן אמריקאי, שמשחק בקבוצת לוס אנג'לס לייקרס מליגת ה-NBA. משחק בעיקר מעמדת הקלע, אם כי לעיתים מתפקד גם כרכז.
נעורים ומכללות

בראדלי נולד בעיר טקומה שבוושינגטון ובשנת 2001, לאחר שהוריו התגרשו, עבר עם אימו לארלינגטון, טקסס. בשנת 2009 הוביל את קבוצת התיכון בה שיחק, "אקדמיית פינדלי" מהנדרסון, נבדה, לאליפות התיכונים הארצית ואף זכה בתואר ה-MVP של הטורניר. באותה שנה הוזמן להשתתף במשחק מקדונלד'ס אול-אמריקן היוקרתי, וניצח בתחרות ההטבעות שהתקיימה במסגרת האירוע.
לאחר לימודיו התיכוניים בחר בראדלי ללמוד באוניברסיטת טקסס. בעונתו היחידה במכללות, 2009/2010, קלע בראדלי 11.6 נקודות למשחק וביסס עצמו כאחד משחקני ההגנה הטובים בליגת המכללות. בסיום העונה נבחר לחמישיית הרוקיז של מחוז ה-"Big 12". באפריל 2010 הודיע בראדלי כי החליט לוותר על המשך הלימודים במכללה לטובת התמודדות בדראפט ה-NBA.
קריירה ב-NBA > בוסטון סלטיקס

בראדלי נבחר בבחירה ה-19 בדראפט 2010 על ידי קבוצת בוסטון סלטיקס. את עונת הרוקי שלו העביר בראדלי בין הסלטיקס לבין קבוצת הבת שלה בליגת הפיתוח, "מיין רד קלוס". בתשעה משחקים בליגת הפיתוח קלע בראדלי 17.1 נקודות בממוצע למשחק, אך ב-31 המשחקים ששיחק במדי הסלטיקס התקשה מאוד וקלע 1.7 נקודות למשחק בלבד.
בשל שביתת השחקנים בעונת 2011/2012, חתם בראדלי על חוזה זמני בהפועל ירושלים. חרף הציפיות הגבוהות שהיו לקבוצה משחקן המשחק ב-NBA, בשלושת המשחקים בהם הספיק לשחק עם הקבוצה בליגת העל הציג בראדלי יכולת בינונית, כשקלע 13.7 נקודות למשחק אך מסר 2 אסיסטים לעומת 11 איבודי כדור בסך הכל.
בתום שביתת השחקנים חזר בראדלי לבוסטון, בהתאם לחוזה שלו עם שתי הקבוצות. בהמשך העונה זכה בראדלי לדקות משחק מרובות יותר ואף הפך לשחקן חמישייה לאחר שנפצע הקלע הפותח ריי אלן. בפלייאוף של אותה עונה נפצע בראדלי בעצמו כשנקע את כתפו בחצי גמר המזרח מול פילדלפיה 76'. הפציעה, אשר דרשה ניתוח, השביתה את בראדלי עד לסיום העונה והסלטיקס הפסידו למיאמי היט במשחק השביעי של גמר המזרח.
בסיום העונה עזב ריי אלן את הקבוצה, ואת תפקיד הקלע הפותח קיבל בתחילת העונה הבאה קורטני לי, בעוד בראדלי מתאושש מהניתוח בכתפו. בינואר 2013 חזר בראדלי לפעילות ושובץ מיד לחמישייה הפותחת, תפקיד אותו אייש בכל 50 המשחקים בהם שותף. בעוד המשיך בראדלי להתקשות בצד ההתקפי, כשקלע לאורך העונה 9.2 נקודות למשחק ב-40% בלבד מהשדה, עלה כוחו כאחד השומרים הטובים בליגה בעמדתו. הסלטיקס הציגו שיפור משמעותי עם שובו של בראדלי לפעילות, ואף ניצחו שישה מתוך שבעת המשחקים הבאים, אך פציעה של כוכב הקבוצה ראז'ון רונדו באותו חודש פגעה בכוח האש של הקבוצה, אשר הפסידה כבר בסיבוב הראשון של הפלייאוף. בסיום העונה נבחר בראדלי לראשונה לחמישיית ההגנה השנייה של העונה.
בעונת 2013/2014 העלה בראדלי משמעותית את תרומתו ההתקפית כשקלע שיא קריירה של 14.9 נקודות למשחק ושיפר את אחוזי הקליעה מכל הטווחים ביחס לעונה הקודמת, למרות פציעות חוזרות בקרסולו שגרמו לו להחמיץ 22 משחקים. ב"עונת בנייה" של הסלטיקס, בה ניצחה הקבוצה 25 משחקים בלבד, הציג בראדלי יכולת טובה ויציבה שהיוותה את אחת מנקודות האור הבודדות של העונה. ביולי 2014 חתם בראדלי על חוזה חדש בבוסטון לארבע עונות נוספות עבור 32 מיליון דולר. ב-3 בנובמבר 2014 קלע בראדלי שיא קריירה של 32 נקודות בהפסד קבוצתו לדאלאס מאבריקס. לאחר מעברו של ראז'ון רונדו לדאלאס מאבריקס בדצמבר 2014, נכנס הרוקי מרכוס סמארט לתפקיד הרכז הפותח, שלצד בראדלי הרכיב קו אחורי צעיר, קשוח והגנתי במיוחד, שעזר לסלטיקס להפתיע ולהעפיל לפלייאוף 2015 מהמקום השביעי במזרח. בסיבוב הפלייאוף הראשון הפסידו הסלטיקס לקליבלנד קאבלירס בתוצאה 0–4 והודחו.
בעונת 2015/2016 הציג בראדלי יכולת שיא כשקלע 15.2 נקודות בממוצע למשחק, ונבחר לחמישיית ההגנה הראשונה של העונה. לפלייאוף 2016 העפילו הסלטיקס מהמקום החמישי במזרח, אך כבר במשחקם הראשון מול המדורגת רביעית, אטלנטה הוקס, נפצע בראדלי במיתר הברך והושבת ממשחק עד סיום הסדרה, בה הפסידו הסלטיקס בתוצאה 2–4.
במשחק השלישי של עונת 2016/2017 קלע בראדלי שיא קריירה של 31 נקודות, כולל שיא קריירה של 8 שלשות, בניצחון הסלטיקס על שארלוט הורנטס. במהלך העונה הושבת בראדלי מ-22 משחקים עקב פציעה בגיד אכילס ברגל ימין. הוא העפיל לפלייאוף עם בוסטון, וקבע שיא קריירה לנקודות בפלייאוף בניצחון במשחק החמישי של חצי גמר המזרח נגד וושינגטון ויזארדס, כשקלע 29. הסלטיקס ניצחו את הסדרה בשבעה משחקים. בסדרת גמר המזרח נגד קליבלנד קאבלירס קלע בראדלי סל ניצחון בסיום המשחק השלישי, אך קבוצתו הפסידה בסדרה בתוצאה 1–4 והודחה מהפלייאוף.
קריירה ב-NBA > דטרויט פיסטונס

לקראת עונת 2017/2018 נשלח בראדלי בטרייד לדטרויט פיסטונס, יחד עם בחירת דראפט עתידית, בתמורה לפורוורד מרכוס מוריס.
קריירה ב-NBA > לוס אנג'לס קליפרס

ב-30 בינואר 2018, לאחר כחצי עונה בדטרויט, עבר בטרייד ללוס אנג'לס קליפרס, יחד עם טוביאס האריס ובובאן מריאנוביץ', בתמורה לבלייק גריפין, וילי ריד וברייס ג'ונסון. לאחר שישה משחקים במדי הקליפרס נפצע בראדלי ונאלץ לעבור ניתוח בשריר הבטן הישר, אשר השבית אותו עד סיום אותה עונה.
קריירה ב-NBA > ממפיס גריזליס

ב-7 בפברואר 2019 נשלח בראדלי בטרייד לממפיס גריזליס, בתמורה לג'מייקל גרין וגארט טמפל.
קריירה ב-NBA > לוס אנג'לס לייקרס

ביולי 2019 שוחרר בראדלי מהגריזליס, וחתם על חוזה בלוס אנג'לס לייקרס. לקראת חידוש עונת 2019/2020 ביולי 2020 הודיע שלא יצטרף ללייקרס ב"בועה באורלנדו", על מנת להישאר עם משפחתו. על אף חסרונו של בראדלי בפלייאוף, זכתה הקבוצה באליפות ה-NBA לאחר שגברה בסדרת הגמר על מיאמי היט.
קריירה ב-NBA > מיאמי היט

לקראת עונת 2020/2021 חתם בראדלי על חוזה בקבוצת מיאמי היט.
קריירה ב-NBA > יוסטון רוקטס

ב-25 במרץ 2021 הועבר בראדלי ביחד עם קלי אוליניק וזכות להחלפת בחירת דראפט ב-2022 בטרייד ליוסטון רוקטס, תמורת ויקטור אולדיפו.
קריירה ב-NBA > החזרה ללייקרס

באוקטובר 2021 חתם על חוזה בלוס אנג'לס לייקרס.
סטטיסטיקות הקריירה > בעונה הסדירה ב-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | בוסטון | 31 | 0 | 5.2 | 0.343 | 0.000 | 0.500 | 0.5 | 0.4 | 0.3 | 0.0 | 1.7 |
| 2011/2012 | בוסטון | 64 | 28 | 21.4 | 0.498 | 0.407 | 0.795 | 1.8 | 1.4 | 0.7 | 0.2 | 7.6 |
| 2012/2013 | בוסטון | 50 | 50 | 28.7 | 0.402 | 0.317 | 0.755 | 2.2 | 2.1 | 1.3 | 0.4 | 9.2 |
| 2013/2014 | בוסטון | 60 | 58 | 30.9 | 0.438 | 0.395 | 0.804 | 3.8 | 1.4 | 1.1 | 0.2 | 14.9 |
| 2014/2015 | בוסטון | 77 | 77 | 31.5 | 0.429 | 0.352 | 0.790 | 3.1 | 1.8 | 1.1 | 0.2 | 13.9 |
| 2015/2016 | בוסטון | 76 | 72 | 33.4 | 0.447 | 0.361 | 0.780 | 2.9 | 2.1 | 1.5 | 0.3 | 15.2 |
| 2016/2017 | בוסטון | 55 | 55 | 33.4 | 0.463 | 0.390 | 0.731 | 6.1 | 2.2 | 1.2 | 0.2 | 16.3 |
| 2017/2018 | דטרויט | 40 | 40 | 31.7 | 0.409 | 0.381 | 0.763 | 2.4 | 2.1 | 1.2 | 0.2 | 15.0 |
| 2017/2018 | ל.א. קליפרס | 6 | 6 | 27.5 | 0.473 | 0.111 | 1.000 | 3.7 | 1.8 | 0.8 | 0.2 | 9.2 |
| 2018/2019 | ל.א. קליפרס | 49 | 49 | 29.9 | 0.383 | 0.337 | 0.800 | 2.7 | 2.0 | 0.6 | 0.3 | 8.2 |
| 2018/2019 | ממפיס | 14 | 14 | 31.6 | 0.463 | 0.384 | 0.800 | 2.7 | 2.0 | 0.6 | 0.3 | 16.1 |
| 2019/2020 | ל.א. לייקרס | 49 | 44 | 24.2 | 0.444 | 0.364 | 0.833 | 2.3 | 1.3 | 0.9 | 0.1 | 8.6 |
| קריירה |  | 571 | 493 | 28.3 | 0.436 | 0.364 | 0.780 | 2.9 | 1.8 | 1.0 | 0.2 | 11.8 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות הקריירה > בפלייאוף ה-NBA

| פלייאוף | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012 | בוסטון | 10 | 10 | 24.8 | 0.368 | 0.227 | 0.667 | 2.0 | 0.8 | 0.8 | 0.6 | 6.7 |
| 2013 | בוסטון | 6 | 6 | 31.8 | 0.405 | 0.250 | 1.000 | 2.2 | 1.3 | 1.8 | 0.2 | 6.7 |
| 2015 | בוסטון | 4 | 4 | 33.2 | 0.380 | 0.263 | 0.857 | 3.7 | 0.7 | 0.7 | 0.0 | 12.2 |
| 2016 | בוסטון | 1 | 1 | 33.0 | 0.438' | 0.143 | 1.000 | 3.0 | 1.0 | 1.0 | 1.0 | 18.0 |
| 2017 | בוסטון | 18 | 18 | 35.8 | 0.441 | 0.351 | 0.778 | 3.9 | 2.3 | 1.3 | 0.2 | 16.7 |

| קריירה |  | 39 | 39 | 32.1 | 0.420 | 0.312 | 0.780 | 3.1 | 1.6 | 1.2 | 0.3 | 12.2 |
הערות שוליים

↑  תוצאות משחקי אליפות התיכונים של ארצות הברית, באתר הרשמי של הטורניר
↑  סגלי הקבוצות במשחק המקדונלד'ס אול אמריקן 2009, באתר realgm.com
↑  בראדלי מעמיד עצמו לבחירה בדראפט ה-NBA, באתר sbnation.com
↑  רשימת הנבחרים בדראפט 2010, באתר nba.com
↑  הסטטיסטיקות של בראדלי בליגת הפיתוח, באתר realgm.com
1 2  סטטיסטיקות הקריירה של בראדלי, באתר basketball-reference.com
↑  דף השחקן של בראדלי, באתר מנהלת הליגה
↑  ההכרזה על חמישיות ההגנה 2013, באתר nba.com
↑  בראדלי חותם על הארכת חוזה בבוסטון, באתר sportando.com
↑  דוח המשחק בין הסלטיקס למאבריקס, באתר basketball-reference.com
↑  Leonard, Green headline All-Defensive First Team, באתר הרשמי של ה-NBA,‏ 26 במאי 2016
↑  סיכום המשחק הראשון בסדרה בין בוסטון לאטלנטה, באתר הרשמי של ה-NBA,‏ 16 באפריל 2016
↑  Bradley hits 8 3s, Celtics beat Hornets 104-98, באתר ESPN,‏ 30 באוקטובר 2016
↑  בוסטון רוכשת את מרכוס מוריס, באתר הרשמי של הסלטיקס, 7 ביולי 2017
↑  טרייד ענק ב-NBA: בלייק גריפין יעבור מלוס אנג'לס קליפרס לדטרויט, באתר וואלה, 30 בינואר 2018
↑  Avery Bradley out for season following surgery, באתר הרשמי של ה-NBA‏, 13 במאי 2018
↑  חלון ההעברות נסגר: מארק גאסול עבר לטורונטו, ניקולה מירוטיץ' במילווקי, באתר וואלה, 7 בפברואר 2019
↑  בראדלי חותם על חוזה בלייקרס, באתר הקבוצה, 8 ביולי 2019
↑  בראדלי לא יצטרף ללייקרס באורלנדו, באתר ESPN,‏ 24 ביוני 2020
↑  בראדלי חותם על חוזה במיאמי, באתר הקבוצה, 23 בנובמבר 2020
אלפא אמניטין

| --- | --- |
 
 כתיב כימי:  C₃₉H₅₄N₁₀O₁₄S 
 מספר CAS:  23109-05-9
 
אמנית המוות המכילה את הרעלן אלפא אמניטין
אלפא אמניטין או α-אמניטין פפטיד לא ריבוזומלי ומחזורי של שמונה חומצות אמינו. זהו רעלן המצוי בהרבה מינים של פטריות מסוג אמנית Amanita, דוגמת אמנית המוות, והופך אותן לכה רעילות. אלפא אמניטין מצוי גם בפטריית Galerina autumnalis. הLD50 (המינון שקוטל 50% מהאוכלוסייה הנבדקת) של האמניטין הוא כ-0.1 מ"ג/ק"ג.
רעלן זה מסוכן במיוחד בשל השפעותיו המשתהות. הוא תוקף אט אט את הרנ"א פולימראז II שבכבד. מספר השפעות מדווחות תוך 10 שעות; אין זה יוצא דופן שהשפעות ניכרות ייקחו עד 24 שעות לאחר הכנסת החומר לגוף. שלשולים ועיוותים הם התסמינים הראשונים, אך אלה עוברים ולאחריהם יש הפוגה מטעה. אז, ביום הרביעי או החמישי, גורם הרעל להשפעות חמורות על הכבד והכליות ומוביל לכשל מערכתי כולל בהם. מוות קורה לאחר כשבוע מכניסת הרעל לגוף.
בסביבות 15% מן הנחשפים לרעל ימותו תוך כעשרה ימים של התקדמות דרך שלב חוסר ההכרה לכשל כלייתי, כשל בכבד, תרדמת כבדית, כשל נשימתי ומוות. המחלימים מחשיפה לרעלן עלולים להישאר עם נזק פרמננטי לכבד. תבחין מוקדם עשוי להיות מטעה, והטיפול הוא בעיקר טיפול תומך אבל כולל מגוון תרופות נגד האמאטוקסינים כגון פניצילין ונגזרות צפלוספורין, והוא יכול להגיע עד להשתלת כבד. השיטה המהימנה ביותר לטיפול בהרעלת אמניטין היא באמצעות שאיבת הקיבה מיד לאחר צריכת הרעל; עם זאת, התחלת התסמינים היא לרוב מאוחרת מדי לאפשרות זו.
רעלן זה בודד לראשונה בשנת 1941 על ידי הכימאי הגרמני, חתן פרס נובל לכימיה לשנת 1927, היינריך אוטו וילנד.
איסחאק עבדולרזאק

איסחאק עבדולרזאק (באנגלית: Ishaq Abdulrazak; נולד ב-5 במאי 2002 בקדונה שבניגריה) הוא כדורגלן ניגרי המשחק בעמדת הקשר בקבוצת אנדרלכט מליגת העל הבלגית.
קריירת מועדונים

עבדולרזאק נולד בקדונה שבניגריה וגדל באקדמיית יוניטי. בשנת 2020 חתם בנורשפין מליגת העל השוודית. ב-14 ביוני 2020 ערך את הופעת הבכורה שלו במועדון, בניצחון 4-1 על א.י.ק סולנה במסגרת המחזור השני בליגה לעונת 2020. ב-19 ביולי הבקיע את שער הבכורה שלו במועדון, בהפסד 4-2 לסיריוס במסגרת המחזור התשיעי בליגה. בסך הכל ערך 55 הופעות ליגה במדי המועדון, בהן הבקיע שני שערים.
ב-20 ביוני 2022 חתם עבדולרזאק על חוזה לארבע עונות באנדרלכט מליגת העל הבלגית. ב-24 ביולי ערך את הופעת הבכורה שלו במועדון, בניצחון 2-0 על אוסנטדה במסגרת המחזור הראשון בליגה לעונת 2022/2023.
הערות שוליים

↑  ISHAQ ABDULRAZAK IS A SPORTING BOY באתר הרשמי של אנדרלכט, 20 ביוני 2022 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איסחאק עבדולרזאק".
איסט אורנג'

| --- | --- |
בניין העירייה. בחזית פסל הנשיא אברהם לינקולן.
בניין העירייה. בחזית פסל הנשיא אברהם לינקולן.
 מדינה:  ארצות הברית ארצות הברית
 מדינה:  ניו ג'רזי ניו ג'רזי
 מחוז:  אסקס
 תאריך ייסוד:  4 במרץ 1863
 שטח:  10.172408 קמ"ר
 גובה:  50 מטרים
 אוכלוסייה:  ‏
  ‑ בעיר:  69,612 (1 באפריל 2020)
 קואורדינטות:  40°45′58″N 74°12′42″W﻿ / ﻿40.766111111111°N 74.211666666667°W﻿ / 40.766111111111; -74.211666666667 
 אזור זמן:  אזור זמן מזרחי
 http://www.eastorange-nj.org/
  מפת מיקום  מפה מפורטת   (למפת ארצות הברית מוגדלת) וושינגטון לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה איסט אורנג'(למפת ארצות הברית רגילה) וושינגטון לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה איסט אורנג'(למפת ניו ג'רזי רגילה) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיאיסט אורנג'(למפת ניו ג'רזי מוגדלת) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיאיסט אורנג'  he tabBackground:;tabBorder:#aaa;defaultTab:0;
איסט אורנג' (באנגלית: East Orange) היא עיר במחוז אסקס שבניו ג'רזי, ארצות הברית. נכון למפקד האוכלוסין של ארצות הברית העיר מדורגת במקום ה-17 בניו ג'רזי.
בשנת 1666 30 משפחות מהמושבה ניו הייבן שבקונטיקט החליטו לעזוב את המושבה והתיישבו במספר נקודות לאורך נהר פסאיק (אנ'). איסט אורנג' הייתה בתחילה חלק מניוארק והייתה ידועה במקור כהרי ניוארק. ב-7 ביוני 1780, תושבי העיר של הרי ניוארק הצביעו באופן רשמי בעד אימוץ השם אורנג', אך רק ב-13 במרץ 1860 התאגדה אורנג' רשמית כעיר. מיד לאחר מכן, העיר החדשה החלה להתפצל לקהילות קטנות יותר, בעיקר בגלל מחלוקות מקומיות לגבי העלויות של הקמת מחלקות משטרה, כיבוי אש וכבישי אגרה. דרום אורנג' התאגדה ב-26 בינואר 1861, פיירמאונט (מאוחר יותר הפכה לחלק מווסט אורנג') ב-11 במרץ 1862, איסט אורנג' ב-4 במרץ 1863 וווסט אורנג' (כולל פיירמאונט) ב-14 במרץ 1863.
חלקים מהעיר הם חלק מאזור ארגוני עירוני (UEZ)(אנ'), אחד מ-32 אזורים המכסים 37 עיריות ברחבי ארצות הברית.
בין המפורסמים שנולדו או גדלו בעיר: ג'יימס בליש, דיון וורוויק, ריצ'רד ת'יילר, קווין לטיפה, גורדון מקריי, ברווין נייט ואנני אוקלי. איתמר בן-אב"י גם התגורר בעיר עד פטירתו בשנת 1943.
הערות שוליים

↑  Pierson, David Lawrence. History of the Oranges to 1921: Reviewing the Rise, Development and Progress of an Influential Community – Volume 1.
| דגל ניו ג'רזי מדינת ניו ג'רזי |
| --- | --- | --- |
| בירת המדינה | טרנטון |  |
| אזורים גאוגרפיים | מרכז ג'רזי • חוף ג'רזי • שפלת ניו ג'רזי • צפון ג'רזי • פיין בארנס • דרום ניו ג'רזי • עמק הדלאוור |  |
| היישובים הגדולים ביותר | ניוארק • ג'רזי סיטי • פטרסון • אליזבת • טרנטון • קליפטון • קמדן • פסאיק • יוניון סיטי • איסט אורנג' • בייון • ויינלנד • ניו ברונסוויק • פרת' אמבוי • הובוקן • פליינפילד • האקנסק • קירני • לינדן • אטלנטיק סיטי |  |
| נושאים נוספים | מחוזות • סמלים • היסטוריה • דמוגרפיה • יהדות ניו ג'רזי |  |
| --- | --- |
בקרת זהויות :  NLI: 987007552599205171  LCCN: n81020164  MusicBrainz: b7abc17a-76de-40a2-88a5-c128228288a5  VIAF: 152119683   WorldCat (עם VIAF): 152119683 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
אלפי דיוויין

אלפי שון דיוויין (באנגלית: Alfie Sean Devine; נולד ב-1 באוגוסט 2004 בוורינגטון שבאנגליה) הוא כדורגלן אנגלי המשחק בעמדת הקשר ההתקפי בקבוצת וסטרלו, בהשאלה מטוטנהאם הוטספר.
קריירת מועדונים

דיוויין גדל במחלקות הנוער של ליברפול, ויגאן את'לטיק וטוטנהאם הוטספר. ב-10 בינואר 2021 ערך את הופעת הבכורה שלו בקבוצה הבוגרת של טוטנהאם הוטספר, בניצחון 5-0 על מארין במסגרת הסיבוב השלישי של גביע ה-FA לעונת 2020/2021. במשחק זה הבקיע את שער הבכורה שלו במועדון.
ב-25 באוגוסט 2023 הושאל דיוויין לפורט וייל מהפוטבול ליג הראשונה למשך עונת 2023/2024. ב-17 בינואר 2024 הושאל לפליימות' ארגייל.
ב-4 בספטמבר 2024 הושאל דיוויין אל וסטרלו, ב-14 בספטמבר עלה במחצית להופעת בכורה בתיקו נגד אנדרלכט.
קריירה בינלאומית

דיוויין נכלל בסגל נבחרת אנגליה עד גיל 20 לטורניר גביע העולם עד גיל 20 בשנת 2023, וערך ארבע הופעות בטורניר, בהן הבקיע שני שערים.
הערות שוליים

↑  Port Vale sign Tottenham Hotspur defender on loan באתר BBC, ‏ 25 באוגוסט 2023 (באנגלית)
↑  "Argyle Sign Alfie Devine on Loan | Plymouth Argyle - PAFC". www.pafc.co.uk (באנגלית). 17 בינואר 2024. נבדק ב-17 בינואר 2024. {{cite news}}:  (עזרה)
↑  "Westerlo reach agreement to sign Alfie Devine on loan". TheHardTackle.com. 4 בספטמבר 2024. נבדק ב-4 בספטמבר 2024. {{cite news}}:  (עזרה)
↑  Fifa Under-20 World Cup: England name squad for tournament באתר BBC, ‏ 11 במאי 2023 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלפי דיוויין".
איזאבל וייס

| --- | --- |

איזאבל וייס
 לידה:  29 בינואר 1945 קלרמון-פראן, צרפת
 פטירה:  27 ביולי 2014  (בגיל 69) ירושלים, ישראל
 לאום:  ישראלי, צרפתי
 תחום יצירה:  ציור, צילום
 www.isabelleweisz.com
איזאבל וייס (29 בינואר 1945 - 27 ביולי 2014) הייתה אמנית רב תחומית אשר עסקה בעיקר בציור וצילום בצרפת ולאחר עלייתה, גם בישראל.
חייה

איזאבל וייס נולדה ב-29 בינואר 1945, לסימון וסימה פוזננסקי, בעיר קלרמון-פראן שבצרפת, צאצאית של הרב רפאל מברשיד. וייס החלה לצייר כבר בגילאי העשרה, היא למדה אמנות וציור בפריז, סיימה בתואר שני בפסיכולוגיה קלינית, וחקרה את השפעתו של ניטשה על פרויד.
למדה בבית הספר למנהיגות יהודית באורסיי שבצרפת (אקול לה-קה ד’אורסיי), אצל הרב יהודה ליאון אשכנזי ("מניטו") שם הכירה את בעלה, ד"ר יצחק וייס, לימים רופא שיניים ומחבר הספר "הרצל - קריאה חדשה".
עלתה לישראל עם משפחתה בשנת 1972, והתגוררה מאז בירושלים. נפטרה ב-27 ביולי 2014 לאחר שלוש שנות מאבק במחלת הסרטן.
על מצבתה נכתב: "צאצאית הרב החסיד ר' רפאל מברשיד זצוק"ל - אשה אצילה אשר קיימה הלכה למעשה - הווי דן כל אדם לכף זכות - הווי מקבל כל אדם בסבר פנים יפות - ומעל הכל עין טובה ולב טוב".
משפחתה פועלת להנצחתה, בשנת 2015 לציון שנה למותה, הקימה המשפחה אתר אינטרנט לזכרה והוציאה לאור ספר עבודות שלה "חשבתי לעצמי שציור זו מצווה". הספר הושק במסגרת תערוכת יחיד לזכרה בשם "ובחרת בחיים", שהתקיימה בספטמבר 2015, בגלריית עמליה ארבל בתל אביב.
יצירתה

| 0 | 1 | 2 |
| --- | --- | --- |
| ” |   לצייר זה לפני הכול היכולת הזאת "לקרוץ", כלומר היכולת להיכנס בחשאי, מתוך איזה הדהוד עם מה שמתחשק לצייר, להגיע לתובנה מסוימת של הדבר הזה. מה שאומרת מרגריט דיראס בעניין הכתיבה בריאיון עם ברנאר פיבו נראה לי נכון גם לציור: "אתה מכפיל (מרפד; מדַפֵן) את עצמך בראייה אחרת של המציאותי". הציור הוא תמיד על יד מה שנראה לעין, על יד המציאות, והוא נולד מעומק אישיותו של הצייר.  — איזאבל וייס, חשבתי לעצמי שציור הוא מצווה, קטלוג תערוכת יחיד.  | “ |


במהלך השנים השתמשה בטכניקות ציור שונות לרבות רישום פחם, אקוורל, ושמן על קנבס. בשנותיה האחרונות עברה לעיסוק בצילום. ציוריה אינם משוימים ואינם מתוארכים. רבים מציוריה אף אינם חתומים. לפי אלברט סויסה, אוצר ספר העבודות שלה שיצא לאור לאחר מותה שיער כי הדבר נועד "לערער על עצם הליניאריות השרירותית והעובדתית של הציור".
שמן על קנבס 55X80
שמן על קנבס 80X65
שמן על קנבס 90X100
צבעי מיים 20X24
הזרקת דיו על נייר 100X70
הנושאים בעבודותיה הם בעיקר נופים. נופים הנשקפים בתוך הבית (לרוב ביתה שלה), מתוך הבית ומחוצה לו. היא ציירה את נופי מקומות מגוריה, תחילה את נופי צרפת מולדתה, ולאחר עלייתה לארץ, את הנוף המקומי ובעיקר הירושלמי. נדירות העבודות בהן מופיעות דמויות אדם או פנים. לאיזאבל היו מספר מוטיבים חוזרים ביצירתה ביניהם חלונות, סורגים ודלתות, גגות ורעפים, מנורות ופנסי רחוב. מוטיב חוזר נוסף המופיע בלא מעט מעבודותיה הוא הפאנלים של דודי השמש, על ההופעה החוזרת של מוטיב זה בעבודותיה עמד מבקר האומנות מאיר רונן בביקורת בג'רוזלם פוסט על תערוכתה הראשונה בגלריה אלון בירושלים ב-1982.
וייס הייתה חברה בבית האמנים בירושלים והציגה את עבודותיה לאורך השנים בתערוכות יחיד ובתערוכות קבוצתיות רבות בישראל ובעולם.
בדצמבר 1998 הציגה איזאבל בגלריית עיריית ירושלים אוסף צילומים של דלתות השוק בחברון. בהן נתקלה לראשונה כשבאה לבקר באביב 96' את בנה ששירת כחייל בגולני בעיר. אף שלדבריה אין בתערוכה שום מסר פוליטי, כתבה וייס "חילופי הצבעים החדים והעזים, הן של היהודים והן של הערבים, מבטאות יותר מכל את האלימות השוררת בחיי היום יום בעיר. ניסיתי מספר פעמים לצייר דלתות אלה, אבל ללא הצלחה. העימות היהודי ערבי עשה עבורי את המלאכה, ולא נותר לי אלא לצלם אותו".
יצירתה > תערוכות

איזאבל וייס הציגה בישראל ובעולם:
תערוכתה הראשונה הוצגה בשנת 1982 בירושלים, בגלריה אלון ובהמשך הציגה תערוכות יחיד בבית האמנים ירושלים 1987 ובגלריה דבל בירושלים 1989.
בשנת 1990 השתתפה בתערוכה קבוצתית בדל בלו ארט גלריה בטורונטו - קנדה, "הנשר של ניס", צרפת 1992 ובשנת 1997 יצגה את ישראל במפגש של נשים יוצרות בתערוכה בסלוניקי, יוון (יונסקו). באותה שנה הציגה אוסף מעבודותיה בתיאטרון ירושלים.
בשנת 2000 השתתפה בתערוכה קבוצתית בבית האומנים בירושלים לצד אמנים נוספים כמו רבקה גולדברג ובשנת 2002 הוצגו עבודות שלה בתערוכה בינלאומית בבוקרשט. בשנת 2004 לקחה חלק בתערוכה קבוצתית בגלריית עופרה ובגלריית עין הוד בשנת 2009.
בשנת 2011 הציגה איזאבל וייס תערוכת צילומים בגלריה אספס10 בירושלים. זו הייתה תערוכתה האחרונה.
הערות שוליים

↑  "הרצל קריאה חדשה", מאת ד"ר יצחק וייס, תרגום פלדור עדה, הוצאת משכל (ידיעות ספרים), 2008
↑  משנה מסכת אבות, פרק א'
↑  "איזאבל וייס, חשבתי לעצמי שציור זו מצווה", טקסט, אוצרות: אלברט סויסה, עריכת המאמר של אלברט סויסה ותרגומו לאנגלית: אור שרף, צילום וגרפיקה: סטודיו מ.ו.ר, הוצאת משפחת וייס 2015
↑  ראו על הצילומים גם ב יונתן אמיר, הירוק היום ירוק מאוד, מארב, 11 בנובמבר 2004
| --- | --- |
בקרת זהויות :  ICIA: 274009  NLI: 987007574302205171  VIAF: 308272812   WorldCat (עם VIAF): 308272812
אופיר נהרי

| --- | --- |
אין תמונה חופשית
 לידה:  20 בספטמבר 1981 (בן 43) כ"א באלול ה'תשמ"א פתח תקווה
 סוגה מועדפת:  תיאטרון
 מדינה:  ישראל
 מקום לימודים:  הסטודיו למשחק ניסן נתיב
 יצירות בולטות:  "אפאחד משומקום", "שמיימיים"
 פרופיל ב-IMDb
 
אופיר נהרי (נולד בכ"א באלול ה'תשמ"א, 20 בספטמבר 1981) הוא שחקן, במאי ומוזיקאי ישראלי.
ביוגרפיה

נולד וגדל במשפחה ציונית דתית בפתח תקווה. בצה"ל שירת בלהקת הרבנות הצבאית. אחרי שירותו הצבאי למד משחק בהדרך - בית הספר לביטוי בימתי. למד במשך 3 שנים משחק במחזור מ"ב של הסטודיו למשחק ניסן נתיב בתל אביב. כמו כן עבר קורס ליצנות רפואית.
בשנת 2014 שימש כבמאי ומורה בבית ספר לקרקס בישראל "סנדסיאל" בניהולה האמנותי של סנדרה אמסלם, ושימש כבמאי בלהקת הקרקס "TEMAKARYS" של בית הספר.
לימד תיאטרון באוניברסיטת אמורי ובאוניברסיטת קנסו (אנ') בארצות הברית.
ב-2020 החל ללמד משחק באספקלריא. באותה שנה החל לנהל אמנותית ולהנחות את קבוצת התיאטרון התורנית לגברים "אתה יצרת" מבית תיאטרון לחישה.
ביוגרפיה > טלוויזיה וקולנוע

ב-2004 גילם את איתי בטלנובלה "מיכאלה" שביים יצחק שאולי, זאת בעקבות זכייתו בתוכנית המציאות "האודישן הגדול" שחיפשה שחקן חדש לסדרה. ב-2007 גילם את מנו בסרט הטלוויזיה "זוגיים דמה" שכתב רועי קצירי וביים ניצן גלעדי. ב-2013 גילם את עזרא בסרט "רימון הזהב" שכתב וביים דן תורג'מן (ע"פ הספר "תליון הזהב" מאת דבורה וייסמן). ב-2015 גילם מדריך בסרט "חתונה מנייר" שכתב וביים ניצן גלעדי.